Τζον Γκλάσκοκ

Ο Τζον Γκλάσκοκ, ήταν Άγγλος μπασίστας και τραγουδιστής, γνωστός για την συμμετοχή του στο συγκρότημα των Jethro Tull από το 1975 μέχρι το 1979, αλλά και ως τραγουδιστής και μπασίστας των Carmen.

Πέθανε το 1979 σε ηλικία 28 ετών, λόγω προβλήματος σε συγγενείς καρδιακές βαλβίδες, το οποίο χειροτέρεψε λόγω μόλυνσης από ένα απόστημα.

Καριέρα
The Gods
Το πρώτο συγκρότημα με το οποίο έπαιξε ο Γκλάσκοκ ήταν οι The Juniors, στους οποίους εντάχθηκε το 1962. Τρία χρόνια αργότερα, έγινε μέλος των The Gods, από τους οποίους αποχώρησε τον Ιούνιο του 1967, για να επιστρέψει τρεις μήνες αργότερα και να παραμείνει μαζί τους μέχρι τον Φεβρουάριο του 1969. Με τους The Gods ηχογράφησε τα άλμπουμ "Genesis" και "To Samuel a Son" και συνεργάστηκε για πρώτη φορά με τον μετέπειτα κιμπορντίστα των Uriah Heep, Κεν Χένσλεϊ.The Gods | Biography | AllMusic

Toe Fat
Το καλοκαίρι του 1969, έγινε μέλος των Toe Fat μαζί με τον Χένσλεϊ και τον μετέπειτα ντράμερ των Uriah Heep, Λι Κέρσλεηκ. Το συγκρότημα υπέγραψε στην δισκογραφική εταιρεία "Rare Earth" για την αμερικάνικη προώθηση τους και στην "Parlophone" για την αντίστοιχη ευρωπαϊκή. Ο ομώνυμος δίσκος τους γνώρισε επιτυχία και το συγκρότημα περιόδευσε μαζί με τους Derek and the Dominos του Έρικ Κλάπτον στις Ηνωμένες Πολιτείες.Toe Fat | Biography | AllMusic

Πριν την κυκλοφορία του δεύτερου δίσκου τους, οι Χένσλεϊ και Κέρλσεηκ αποχώρησαν, ενώ ο Γκλάσκοκ παρέμεινε με το συγκρότημα μέχρι τον Δεκέμβριο του 1970.Ken Hensley - Biography - Metal Storm

Chicken Shack
Τον Ιανουάριο του 1971, έγινε μέλος των Chicken Shack και ηχογράφησε μαζί τους τον δίσκο "Imagination Lady" τον Οκτώβριο του 1971 στα "Olympic Studios" του Λονδίνου. Το άλμπουμ κυκλοφόρησε στις 2 Φεβρουαρίου 1972, έναν μήνα πριν ο Γκλάσκοκ αποχωρήσει για να γίνει μέλος των Carmen.

Carmen
Οι Carmen είχαν δημιουργηθεί από τον κιθαρίστα Ντέιβιντ Κλαρκ Άλεν στις Ηνωμένες Πολιτείες και μετακόμισαν στις αρχές της δεκαετίας του '70 στο Λονδίνο, όπου σταθεροποιήθηκαν σαν πενταμελές σχήμα. Το συγκρότημα κυκλοφόρησε τους δίσκους "Fandangos in Space" (1973), "Dancing on a Cold Wind" (1974) και "The Gypsies" (1975), ενώ στις συναυλίες τους άνοιγαν τις εμφανίσεις συγκροτημάτων όπως οι Santana, Blue Öyster Cult και Electric Light Orchestra. Μετά την διακοπή της συνεργασίας τους με τον μάνατζερ Τόνι Βισκόντι το 1975, διαλύθηκαν.Carmen | Biography | AllMusic

Jethro Tull

Το Δεκέμβριο του 1975, ο Γκάσκοκ έγινε μέλος των Jethro Tull, έχοντας γνωρίσει τον Ίαν Άντερσον σε συναυλίες τωων Carmen. Μαζί τους, ηχογράφησε τα άλμπουμ "Too Old to Rock 'n' Roll: Too Young to Die!", "Songs from the Wood", "Heavy Horses" και "Stormwatch", όπως και το ζωντανά ηχογραφημένο "Live - Bursting Out".John Glascock Discography at Discogs Σε αυτό το διάστημα, καθιερώθηκε ως ένας από τους κορυφαίους μπασίστες της εποχής του, με τον κιθαρίστα Ρίτσι Μπλάκμορ των Deep Purple και των Rainbow, να τον χαρακτηρίζει ως τον καλύτερο μπασίστα της ροκ μουσικής, σε συνέντευξη του τον Σεπτέμβριο του 1978.Guitar Player – September 1978

Θάνατος
Τα προβλήματα υγείας του Γκάσκοκ έγιναν εμφανή όταν αδυνατούσε να ολοκληρώσει την αμερικάνικη περιοδεία για την προώθηση του "Heavy Horses", ενώ έδωσε την τελευταία του συναυλία στο Σαν Αντόνιο στις 1 Μαΐου 1979.JETHRO TULL - TOUR DATE HISTORY - 1979

Παρά την διάγνωση του προβλήματος στην καρδιά του, συνέχισε τις καταχρήσεις με την χρήση μαριχουάνας και αλκοόλ, με τον Άντερσον να ηχογραφεί τα περισσότερα μέρη του μπάσου για το "Stormwatch", στο οποίο ο Γκλάσκοκ συμμετείχε μόλις σε τρία τραγούδια.JETHRO TULL Stormwatch reviews and MP3 - Prog Archives Αντικαταστάθηκε από τον Ντέιβ Πεγκ και κατά την περιοδεία που ακολούθησε, έγινε γνωστός ο θάνατος του, ο οποίος οδήγησε σε κατάθλιψη τον φίλο του και ντράμερ Μπάριμορ Μπάρλοου, ο οποίος αποχώρησε λίγο αργότερα από τους Jethro Tull.John Glascock - Metal Storm

Δισκογραφία
με τους Jethro Tull
 Too Old to Rock 'n' Roll: Too Young to Die! (1976)
 Songs from the Wood (1977)
 Heavy Horses (1978)
 Stormwatch (1979)

με τους Toe Fat
 Toe Fat (1970)
 Toe Fat Two (1971)

με τους The Gods
 Genesis (1968)
 To Samuel a Son (1970)με τους Carmen
 Fandangos In Space (1973)
 Dancing on a Cold Wind (1974)
 The Gypsies (1975)

με τους Chicken Shack
 Imagination Lady (1972)

Γκεστ συμμετοχές
 Maddy Prior - Woman in the Wings (1978)
 Richard Digance - Commercial Road (1979)

Παραπομπές

Πηγές
 John Glascock | Credits | AllMusic - All Music Guide
 John Glascock | Biography | AllMusic
 John Glascock | Jethro Tull

Κατηγορία:Ροκ μουσικοί
Κατηγορία:Άγγλοι μουσικοί
Κατηγορία:Άγγλοι τραγουδιστές
Κατηγορία:Μπασίστες